Golfo de Mexico

Lo **golfo de Mexico** ye una cuenca oceanica situada entre los litorals de Mexico, Estaus Unius y Cuba. Los estaus mexicanos que tienen costa en este golfo son Tamaulipas, Veracruz, Tabasco, Campeche, Yucatán; los estadounidenses son Florida, Alabama, Misisipi, Luisiana y Texas; y las provincias cubanas son Pinar d'o Río y Artemisa. La peninsula de Florida y la isla de Cuba ocupan la parte oriental d'o golfo, an se troba la salida d'este enta lo oceano Atlantico, mientres que la peninsula de Yucatán, tamién a l'oriente, desepara a lo golfo d'a mar Caribeque chunto a este forman la mar Mediterrania Americana.

Lo golfo de Mexico se formó fa aproximadament 300 millons d'anyos como resultau d'a tectonica de placas. La cuenca d'o golfo de Mexico tiene una forma mas u menos ovalada y tiene aproximadament 1.500 km d'amplaria. Lo suyo fondo ye formau per penyas sedimentarias y sedimentos recients. Ye connectau a parte d'o oceano Atlantico a traviés d'o estreito de Florida entre los Estaus Unius y Cuba, y con o mar Caribe a traviés d'a canal de Yucatán entre Mexico y Cuba. A causa d'a suya estreita connexión con o océano Atlantico, lo golfo experimenta oscilacions de mareya chicotas. La grandaria d'a cuenca d'o golfo ye d'aproximadament d'1,6 millons de km 2. Quasi la metat d'a cuenca d'a plataforma continental ye formada per auguas de poca fondaria. 

## Toponimia
Lo nombre d'o golfo deriva d'a parola *mexica*, que ye un endonimo náhuatl azteca. Encara que no existe un protocolo formal sobre la denominación cheneral d'as auguas internacionals, «golfo de *Mexico»* ye oficialment reconoixiu per la Organización Hidrografica Internacional, que busca estandarizar los nombres d'as formacions maritimas internacionals pa bells propositos y cuenta a los tres países adchacents a lo golfo como Estaus miembros.

Los mapas de prencipios d'o sieglo XVI de Juan de la Cosa y Martin Waldseemüller describiban lo golfo, encara que lo deixaban sin nombrar. Un mapa de 1584 d'Abraham Ortelius lo nombró como «mar d'o Norte» (**'). [[Hernán Cortés]] tamién lo clamó per este nombre, en os suyos despachos, mientres que atros exploradores espanyols lo clamoron ''golfo de Florida'' u ''golfo de Cortés''. Atros mapas europeus antigos lo clamaban ''golfo de San Miguel'' (en [[latín]]: ''Sinus S. Michaelis''), ''golfo de Yucatán'' (en latín: ''Golfo de Iucatán''), ''mar de Yucatán'' (en latín: ''Mare Iuchatanicum''), ''gran golfo d'as Antillas'' (en latín: ''Signus Magnus Antillarum''), ''mar de Catay'' (en latín: ''Mare Cathaynum'') u ''golfo de Nueva Espanya''. Lo Virreinato de Nueva Espanya plegó a rodiar lo golfo y os suyos dominios s'extendeban per lo que actualment ye lo sudeste d'Estaus Unius.

Lo nombre de golfo de Mexico  (en [[Idioma anglés|anglés]] : ''Gulf of  Mexico''; en [[Idioma francés|francés]]: ''golphe du Mexique'', dimpués ''golfe du Mexique'') amaneixió per primera vegada en un mapa mundial en 1550 y en un relato historico en 1552. Ha estau lo nombre mas común dende meyaus d'o [[sieglo XVII]], cuan encara se consideraba un mar espanyol. Los [[Companyía de Chesús|jesuitas]] franceses utilizoron iste nombre ya en l'anyo 1672. En o [[sieglo XVIII]], las cartas de l'[[almirantau espanyol]] etiquetoron a lo golfo de traza semellant como ''Ensenada Mexicana'' u ''Sino Mexicano''. Dica la deseparación d'a Republica de Texas de Mexico en 1836, lo limite costero mexicano s'extendeba enta lo este a lo largo d'o golfo dica l'actual [[Loisiana]].

En 2025, lo [[president d'os Estaus Unius]], [[Donald Trump]], sinyó la Orden Executiva 14.172 que instruyó a lo secretario de l'Interior adoptar lo nombre de ''Gulf of America'' en a nomenclatura ofical a ser usada per lo gubierno d'os Estaus Unius en o suyo idioma, especificando una aria d'a plataforma continental d'os Estaus Unius que s'extiende dica lo limite maritimo con Mexico y Cuba. Ixe nombre s'heba utilizau anteriorment humoristicamente, como en ''The Colbert Report'' en 2010 y en un prochecto de lei satirico de 2012 d'o lechislador de [[Mississippi|Misisipi]] Steve Holland. Lo [[Departamento d'o Interior d'os Estaus Unius|Departamento de l'Interior]] d'Estaus Unius confirmó que l'uso d'o nombre de ''Gulf of America'' dentraba en vichencia en as achencias federals estadounidenses lo 24 de chinero de 2025, encara que lo cambio no s'aplica en un contexto internacional. Cuantos organismos y meyos de comunicación reaccionoron a l'acción federal y la mayoría expresó que prevalería l'uso común. [[Google Maps]] alternará lo nombre que se visualiza en función d'a ubicación de l'usuario.

== Cheografía ==
Lo golfo de Mexico y lo [[mar Caribe]] forman una rechión marítima <nowiki/> d'o [[Oceano Atlantico]] que se troba quasi completament rodiada per lo continente americán y per islas. Per este motivo, la combinación de totz dos ye conoixida tamién como mar Mediterranio Americán. Mexico poseye extensas [[Plataforma continental|plataformas continentals]] que se adentran en o mar, en cambio las plataformas d'o Caribe son mas reducidas y rematan en simas que plegan a fondarias d'entre 2.000 a 3000 metros de profundidat. Son abundants los estudios cientificos levaus a cabo en totz dos mars; manimenos, la historia d'a suya evolución cheolochica encara presienta importants lagunas de conoixencia. En tanto lo [[mar Caribe]] presienta fenomenos sismicos y erupcions volcanicas de forma aislada.

Totas dos rechions marítimas son unidas a lo oceano Atlantico a traviés de numerosos estreitos y pasos los quals a traviés de numerosas canals s'ubren paso a lo oceano. Manimenos, l'intercambio de masas d'augua entre las distintas cuencas marinas ye limitau, dau que las zonas de comunicación gosan estar d'auguas poco profundas. La canal de Yucatán une lo mar Caribe con o golfo de Mexico. Las auguas d'o Caribe son claras, con una menor salinidat que las de l'Atlantico y circulan en sentiu contrario a las agullas d'o reloch. L'augua fluye enta lo Caribe prencipalment a traviés d'os estreitos d'as Antillas Menors, an se calienta y abandona la rechión per la canal de Yucatán enta lo golfo de Mexico. Lo mar Caribe se troba en a zona d'os alisios d'o norte y, per tanto, se caracteriza per la constant presencia d'aires de component este. Las mayors precipitacions tienen lugar mientres lo [[verano]] tropical, quan tamién se produz la plegada a lo Mediterranio americán d'a mayoría de [[Ciclón tropical|ciclones tropicales]] procedents de l'Atlantico, mientres que son escasos los que se forman localment.

== Biolochía ==
Las calidas auguas d'o golfo de Mexico y d'a mar Caribe albergan un d'os [[Ecosistema|ecosistemas]] mas espectaculars y con mayor diversidat biolochica d'os mars. Amás d'especies raras como lo manatí u ''vaca marina'', los delfines moteados y los [[Rhincodon Typus|tiburons ballena]], abundan tamién las [[Testudines|tortugas marinas]], los aligators y diversas especies de [[Gruidae|grullas]]. Lo golfo de Mexico, en particular, destaca per la suya riqueza [[Pesca|pesquera]]; las especies gastonomicament más importants son: la truita de mar, lo salvelino, lo [[Achirus lineatus|lenguado]], la [[Scomber scombrus|caballa]], la tonyina, lo peix vela, la mojarra y lo mero.

La rechión padeixe grieus problemas medioambientals. Lo turismo, la pesca esportiva y la pesca comercial ya han degradau qualques chicotas islas [[Coral (cnidario)|coralinas]]. Los pescadores de [[Gamba|gambas]] locals s'enfrontinan con os protectors d'as tortugas y los ecolochistas se preocupan per las elevadas capturas accidentals d'especies menazadas. Manimenos, en os zaguers anyos s'ha aconseguiu aturar lo declive de qualques especies de pelicanos ([[Pelecanus erythrorhynchos|''Pelecanus erythrorhynchos'']] y [[Pelecanus occidentalis carolinensis|Pelecanus occidentalis carolinensis)]] y [[Gruidae|grudas]]; amás, actualment los grupos ecolochistas dedican más atención a la protección de muitas d'as chicotas islas.

== Economía ==
Productos como lo [[petrolio]] y lo [[gas natural]], los minerals de fierro y bauxita, lo azúcar, lo [[café]] y las bananas son beluns d'os bienes comercials mas importants d'o Mediterranio americán. En esta rechión marítima i hai milars de plataformas de prospección petrolifera y refinerías, per lo que ye practicament inevitable que se produzcan vertius accidentals y incendios en as plataformas que son difícils de controlar. Amás, esta rechión tiene una fuerte dependencia economica d'o comercio americán y europeu, asinas como d'a industria d'o turismo.

== Acuerdos de delimitación fronteriza marítima ==

* [[26 de chulio]] de [[1976]], acuerdo entre los [[Mexico|Estados Unidos Mexicanos]] y la [[Republica de Cuba]] sobre delimitación d'os espacios maritimos entre éls, en las arias a on ditos espacios son colindantes en virtut d'o establimiento d'a zona economica exclusiva de Mexico y la eventual creyación d'una zona economica de Cuba.
* [[23 de noviembre]] de [[1970]], tractau entre los Estaus Unius d'America y Los Estaus Unius Mexicans pa resolver diferencias pendients en as mugas y pa mantener a los [[ríos Bravo]] y [[Río Colorado|Colorado]] como la muga internacional entre los Estaus Unius Mexicans y los Estaus Unius d'America.
* [[4 de mayo]] de [[1978]], tractau pa esmugar los limites maritimos entre los Estaus Unius Mexicans y los Estaus Unius d'America.
* [[9 de chunio]] de [[2000]], tractau entre lo Gubierno d'os Estaus Unius Mexicans y lo Gubierno d'os Estaus Unius d'America sobre la delimitación d'a plataforma continental en a rechión occidental d'o Golfo de Mexico, dillá d'as 200 [[Milla nautica|millas nauticas]].
* [[16 d'aviento]] de [[1977]], los Estaus Unius d'America y La Republica de Cuba, fan un alcuerdo sobre los limites marítimos entre los Estaus Unius d'America y la Republica de Cuba .

== Historia ==
Encara que [[Cristofo Colombo|Cristóbal Colón]] ye acreditado como lo descubridor d'America, garra d'os suyos barcos en os suyos quatro viaches plegoron a lo golfo de Mexico. En l'anyo 1492 prenió posesión d'as [[Bahamas]] en nombre d'a [[Imperio Espanyol|Corona espanyola]], convenciu d'haber trobau una nueva rota marítima enta [[Asia]]. Colón en os viaches posteriors nomás exploró lo mar Caribe. Lo primer europeu que exploró en auguas d'o golfo de Mexico estió [[Amerigo Vespucci|Américo Vespucio]] en 1497. Siguió la linia costera continental d'América Central antes de tornar a lo oceano Atlantico a traviés d'o [[Estrecho d'a Florida|estreito d'a Florida]], entre la [[Peninsula de Florida|peninsula d'a Florida]] y Cuba. En as suyas cartas, Vespucio describió este viache y una vegada que Juan de la Cosa tornó a Espanya realizó un famoso mapa que ya represienta a [[Cuba]] como una isla ([[mapa de Juan de la Cosa]]).

En 1506, [[Hernán Cortés]] prenió parte en a conquiesta de [[La Espanyola]] y de Cuba, recibindo una gran propiedat de tierra y esclaus indios per lo suyo esfuerzo. En 1510, acompanyó a Diego Velázquez de Cuéllar en a suya expedición pa la conquiesta de Cuba. En 1518 Velázquez le encarregó lo mando d'una expedición pa explorar y asegurar l'interior de Mexico pa la colonización.

En 1517, Francisco Hernández de Córdoba descubrió la [[peninsula de Yucatán]], estando lo primer europeu que se trobó con una civilización abanzada en o continente americán y que contaba con edificios de construcción solida y una organización social complexa que reconoixió comparables con as d'o Viello Mundo; tamién tenió razón pa asperar que en ixa nueva tierra i habría [[oro]]. Tot esto alentó dos expedicions mas, la primera en 1518, baixo lo mando de Juan de Grijalva, y, la segunda en 1520, baixo lo mando d'Hernán Cortés, que condució a la exploración espanyola, la invasión militar y en zaguera instancia los asentamientos y la colonización conoixida como [[conquiesta de Mexico]]. Hernández no vivió pa veyer la progresión d'a conquiesta: murió en 1517, l'anyo d'inicio d'a suya expedición, como conseqüencia d'as lesions y la set extrema sufierta mientres lo viache, y decepcionau en saber que [[Diego Velázquez]] heba dau prioridat a Grijalva como capitán d'a siguient expedición a lo Yucatán.

En 1523, Ángel de Villafañe navegó enta Ciudat de Mexico, pero naufragó en o camín a lo largo d'a costa d'a [[isla del Padre]], Texas, en 1554. Quan la noticia d'o desastre plegó enta [[Ciudat de Mexico]], lo virrey solicitó una flota de rescate y ninvió a l'inte a Villafañe marchar per tierra dica trobar los barcos cargaus de tesoros. Villafañe viachió a Panuco y contrató un barco pa transportar-le a lo lugar, que ya heba estau visitau dende ixa comunidat. Plegó a tiempo pa saludar a García de Escalante Alvarado (sobrino de Pedro de Alvarado), comandante d'a operación de salvamento, quan Alvarado plegó per mar lo 22 de chulio de 1554. L'equipo treballó dica lo 12 de setiembre pa salvar lo tesoro d'a [[Isla del Padre|isla del Padre.]] Esta perda, en combinación con atros desastres de barcos en lo golfo de Mexico, dió lugar a un plan pa establir un asentamiento en a costa norte d'o golfo pa protecher la navegación y fer mas rapido lo rescate d'os naufragos. Como resultau, estió ninviada la expedición de Tristán de Luna y Arellano, que desembarcó en a badía de Pensacola lo 15 d'agosto de 1559.

L'11 d'aviento de 1526, [[Carlos I d'Aragón|Carlos I d'Espanya]] concedió a Pánfilo de Narváez una licencia pa reclamar lo que hue ye la costa d'o golfo d'os Estaus Unius, conoixida como la expedición de Narváez. Lo contracto le daba un anyo pa reunir un exercito, salir d'Espanya, estar pro gran pa fundar a lo menos dos ciudatz de 100 personas cadaguna, y lo guarnimiento de dos fortalezas mas en qualsequier puesto a lo largo d'a costa. Lo 7 d'abril de 1528, veyioron tierra a lo norte d'a badía de Tampa. Se tornó enta lo sud y viachió mientres dos días en busca d'un gran puerto que Miruelo, piloto mayestro, conoixeba. En bell momento mientre ixes dos días, una d'as cinco embarcacions restantes se perdioron en a accidentada costa, pero cosa mas se sabe d'ella. Dende la Conquiesta, se clamó a las auguas **golfo de Nueva Espanya*'.

Encara que [[Espanya]] mantenió lo control d'esta rechión marítima a lo largo d'os sieglos siguients, tamién s'establioron colonias en as islas orientals d'o Caribe d'atros países como [[Anglaterra]], Francia, [[Países Baixos]] y [[Dinamarca]].
En 1697, Pierre Le Moyne d'Iberville navegó dende [[Francia]] y estió triau per lo ministro de Marina pa dirichir una expedición pa descubrir la desembocadura d'o [[río Mississippi]] y colonizar la [[Loisiana]] que los angleses codiciaban.  La flota zarpó dende [[Brest (Bretanya)|Brest]] lo 24 d'octubre de 1698. Lo 25 de chinero de 1699, plegó a la isla Santa Rosa de frent de Pensacola, fundada per espanyols; navegó dende allí a la badía de Mobile y exploró la isla Massacre, mas tarde rebautizada como [[isla Dauphin]]. Tiró l'ancora entre la isla Cat y la [[isla Ship]], y lo 13 de febrero de 1699, se tresladó a la parte continental, Biloxi, con su chirmán Jean-Baptiste Le Moyne de Bienville. L'1 de mayo de 1699 ya s'heba completau un fuerte en o costau nordeste d'a badía de Biloxi, amán d'o que hue ye Ocean Springs en l'actual [[Mississippi]]. Esta fortaleza estió conoixida como [[Fort Maurepas]] u Biloxi Viella. Pocos días dimpués, lo 4 de mayo, Pierre Le Moyne s'embarcó pa Francia deixando a lo suyo chirmán adolescente, Jean-Baptiste Le Moyne, como segundo a lo mando d'o destacamento [[Francia|francés]].
Dica inicios d'o sieglo  lo golfo de Mexico yera conoixiu per lo nombre de Seno Mexicano u *Seno Mejicano*.

En a porción d'o golfo de Mexico correspondient a lo litoral norte d'a peninsula de Yucatán, enta la canal de Yucatán, sembla que habría caito fa 65 millons d'anyos un [[meteorito]] formando un [[Cráter de impacto|cráter]] de 180 km de diametro, denominau crater de Chicxulub y suposadament provocando la extinción d'os dinosaurios y atras especies.

La maxima autoridat [[Organización Hidrografica Internacional|internacional]] en materia de delimitación de mars, la [[International Hydrographic Organization|*International Hydrographic Organization*]] (IHO), define en a suya publicación de referencia mundial, *Limits of oceans and seas* (*Limites'' de oceanos y mars) en a suya 3ª edición de 1953, lo golfo de Mexico (que tiene lo numero d'identificación 26) d'a forma siguient:

## Se veiga tamién

* Golfo de Campeche.
* Crater de Chicxulub.
* Peninsula de Yucatán.

## Referencias

## Vinclos externos